<classify> Mashindano hayo ya taifa ya riadha ambayo pia yatashirikisha timu ya taifa ya riadha iliyopo kambini Mbulu, yatafanyika kwenye viwanja vya shule za Filbert Bayi zilizopo Mkuza Kibaha mkoani Pwani.Taarifa kutoka ndani ya kikao hicho zilisema kuwa, kikao hicho kilizungumzia mashindano ya taifa, ambayo yatatumika kuchagua timu itakayokwenda Brazzaville, Congo katika Michezo ya Mataifa ya Afrika.Michezo ya Mataifa ya Afrika ambayo pia itashirikisha michezo ya ngumi, kuogelea, soka, judo na mingine, itafanyika nchini humo kuanzia Septemba 4-19 mwaka huu.Pia, kikao hicho kiliamua kuwa mashindano hayo yatafungwa na Makamu wa Pili wa Rais wa Zanzibar, Seif Ali Idd, lakini haijaelezwa nani atayafunga.Awali, Katibu Mkuu wa RT Suleiman Nyambui alikaririwa na vyombo vya habari akisema kuwa, mashindano hayo huenda yangefungwa na Waziri Mkuu wa zamani Edward Lowassa.Aidha, mtoa habari huyo alisema kuwa kikao hicho kilikuwa bado kinaendelea na ajenda nyingine ilikuwa kumjadili Katibu Mkuu wa RT Suleiman Nyambui kwa kauli yake ya kumuunga mkono mmoja wa wana CCM wanaotaka kuwania urais.Pia, kikao hicho kilijadili mikakati mbalimbali ya RT ili kuiwezesha Tanzania kufanya vizuri katika Michezo ya Olimpiki itakayofanyika mwakani Rio, Brazil.  <topic>: MICHEZO 